OBRAZLOŽENJE IZMJENA I DOPUNA PRORAČUNA

OPĆINE GORNJA RIJEKA ZA 2022. GODINU

I PROJEKCIJA ZA 2023. I 2024. GODINU

 Proračun Općine Gornja Rijeka za 2022. godinu i projekcije za 2023. i 2024. godinu usvojeni su na sjednici Općinskog vijeća Općine Gornja Rijeka i objavljeni u "Službenom glasniku Koprivničko – križevačke županije" te na internetskoj stranici Općine Gornja Rijeka (https://gornja-rijeka.hr/proracun-opcine-gornja-rijeka-za-2022-godinu/).

Zakonom o proračunu ("Narodne novine" broj 87/08, 136/12 i 15/15) je utvrđeno da ukoliko tijekom proračunske godine dođe do promjena na prihodnoj i rashodnoj strani proračuna, proračun se mora ponovno uravnotežiti. Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna (rebalans proračuna), prema istom postupku kao za donošenje proračuna.

Budući su od donošenja Proračuna Općine Gornja Rijeka za 2022. godinu nastale promjene koje su utjecale na prihodnu i rashodnu stranu proračuna proračun se uravnotežuje donošenjem Izmjena i dopuna proračuna.

I. PRIHODI

1. Predlaže se smanjenje Prihoda Proračuna Općine Gornja Rijeka za 2022. godinu sa 6.438.250,00 kuna na 5.070.990,28 kuna.
2. Predlaže se smanjenje prihoda od poreza s 1.447.600,00 kuna na 1.328.486,54 kune.
3. Predlaže se povećanje prihoda iz resornih ministarstava te smanjenje prihoda iz EU fondova.
4. Predlaže se prihvaćanje prijedlog prihoda proračunskih korisnika Općinske knjižnice Sidonije Rubido Erdody i Dječjeg vrtića Mali medo.
5. Predlaže se raspored viška iz prethodnog razdoblja u svoti od 951.609,72 kuna.

II. RASHODI

Predložene su izmjene kako slijedi:

1. Predlaže se prihvaćanje prijedloga rashoda proračunskih korisnika Općinske knjižnice Sidonije Rubido Erdody i Dječjeg vrtića Mali medo,
2. Manifestacije – povećanje za 10.000,00 kuna,
3. Zgrada za potrebe primarne zdravstvene zaštite - povećanje za 100.000,00 kuna (nabava opreme),
4. Kupnja zemljišta za potrebe kapitalnog projekta Dom za stare i nemoćne u visini 25.000,00 kuna,
5. Sufinanciranje vodoopskrbe – smanjenje na 540.000,00 kuna,
6. Zgrada dječjeg vrtića – povećanje za 15.000,00 kuna,
7. Mali Kalnik – realizacija projekta nije realna pa se predlaže smanjenje rashoda na 0,00 kuna,
8. Župa Uznesenja BDM – povećanje za 5.000,00 kuna,
9. Sportsko rekreacijska građevina – smanjenje na realni trošak izrade dokumentacije,
10. Godišnje održavanje nerazvrstanih cesta – povećanje za 105.000,00 kuna,
11. Održavanje javne rasvjete – povećanje za 20.000,00 kuna,
12. Modernizacija (asfaltiranje) nerazvrstanih cesta – povećanje za 155.000,00 kuna,
13. Uređenje križa u Donjoj Rijeci i Štrigovcu – povećanje za 1.000,00 kuna
14. Nabava Božićne i novogodišnje rasvjete u svoti 55.000,00 kuna.

Predlažu se i izmjene izvora financiranja po pojedinim projektima.

 Stručni suradnik za

računovodstvo i financije

 Valentina Valjak